[{"text_idx": "#000002", "text": "En g\u0302ia enhavo ni memorigas arkivan felietonon pri la urbo De\u0328blin en la ciklo Koninda Pollando.\n\u2013 Komencaj kulturkronikaj informoj rilatas al: kristana mozaiko malkovrita en prizono en la israela Megiddo; turneo de Kieva Simfonia Orkestro tra Pollando kaj okcidenta Eu\u0306ropo;\n\u2013 En la E-komunuma segmento ni sciigas pri poliglotaj renkontig\u0302oj sponsorataj de UEA; pri la nunjara ILEI-kongreso; pri planoj inau\u0306guri en la nuna akademia jaro magistrigajn dujarajn surlokajn studojn en Poznano.\nMuzike akompanas nin Joel Muhire el Demokratia Respubliko Kongo per sia kanzono \u201eMilito ac\u0302as\u201d. Ni memorigas la kanton \u201eAu\u0306tobusoj plorantaj per pluvo\u201d, kiun kantas Jadwiga Dzie\u0328gielewska. La akompana al la progaminformo interreta foto montras nepritakseble valoran mozaikon el israela Megiddo atestantan pri la ekzistinta tie frua kristana komunumo.\nEn unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000006", "text": "Nia retejo uzas la programon Akismet por redukti spamon."}]